अबाहानी लिमिटेड के 290/6 के जवाब में अग्रणी क्लब की पारी 49.5 ओवरों में 279 पर सिमट गई। अग्रणी क्लब को अंतिम ओवर में जीत के लिए 13 रन चाहिए थे। मुर्तजा ने इस ओवर में लगातार चार गेंदों में 4 विकेट लेकर अपनी टीम को यादगार जीत दिलाई। अब्दुर रज्जाक ने पहली गेंद पर एक रन लिया। इसके बाद मुर्तजा ने अगली गेंद पर धीमान घोष (46 रन, 27 गेंद) को आउट किया। उन्होंने इसके बाद अब्दुर रज्जाक को आउट किया और फिर शफीउल इस्लाम को आउट कर हैटट्रिक पूरी की। मुर्तजा इतने पर ही संतुष्ट नहीं हुए, उन्होंने पांचवीं गेंद पर फजल रैबी को आउट कर विपक्षी टीम की पारी को समेट दिया। मुर्तजा ने लगातार चार गेंदों में चार विकेट लिए।